**STYRETS ÅRSBERETNING**

**FOR**

**TRONDRUDMARKA VEGSAMVIRKE SA**

**(TRONDRUDMARKA VEGFORENING)**

**2013**

Trondrudmarka Vegsamvirke SA sitt styre har siste året bestått av:

Tore Ness, Formann

Helge Holm, Kasserer

Ole Johnny Moen, Styremedlem

Herbrand Haraldseth, Varamedlem

Det har vært avholdt to (2) styremøte i 2013. Det har vært behandlet elleve (11) saker og ellers kommunikasjon via e-post, telefoner og ved uformelle samtaler.

Saker som er styrebehandlet er følgende:

1. Endret selskapsform fra BA til SA og endring i vedtektene pga dette.
2. Regnskap for Trondrudmarka Vegforening 2012 og foreløpig første ½ år 2013.
3. Forberedelse til Årsmøte 2013 i Trondrudmarka Vegforening.
4. Kjøp av automatisk bom kasse.
5. Forespørsel om kjøp av strøkasse fra medlem i vegforeningen.
6. Årskort for vegen vår fra andre Velforeninger i området.
7. Tidligere underskudd for vegen vår og hvorfor vi ikke kan føre dette framover i tid.
8. Eventuelt med noen små saker.

Byggeaktiviteten i området er forholdsvis rolig, og det er kommet inn en (1) ny andel i 2013.

Vi benytter fortsatt Hallingdal Økonomiservice AS som regnskapsbyrå. Det er autorisert regnskapsfører Anne Mette B. Rue som fører vårt regnskap.

Samlet sommervedlikehold viser et forbruk på kr. 127.658,- og er en økning på kr. 63.295,- Dette forklares med en større utbedring på vegen ved Trollset høsten 2013 (som ferdigstilles i 2014). Det er i tillegg gjort grøfterensk fra bommen og opp til Trollset, noe hogst og bort kjøring av kvist/busker, skraping, salting, utgifter med oppsetting av ny automatisk bom kasse og noen nye skilter der skiløypene krysser vegen.

Bompenger har en økning på kr. 18.904,- som er positivt. Det er mest pga. meget bra vintervær og en kjempebra påske.

Styret er som tidligere av den oppfatning at vegen blir forbedret på de strekninger det er nødvendig og at veibanen bygges opp med pukk og grus. Begge deler etter hvert som det finnes midler og eventuelt masse til dette arbeidet. Etter styret sin mening er vegen i god stand og godt tilpasset den trafikk som er til enhver tid.

Styret oppfordrer fortsatt medlemmene til å avpasse farten på vegen og respektere fartsgrensen på 50 km/t inne i området vårt. Vi oppfordrer også alle om å bruke refleks vester om høsten/vinteren.

Inntekter er øket med kr. 17.894,- og utgifter økt med kr. 42.888,-

Årets underskudd er på kr. 18.377,- og det er tatt av samvirket sin egenkapital.

Likviditeten er pr. 31/12-13 på kr. 25.691,-

Helge Holm har brøyting av vegen.

**NESBYEN**

**10. JULI 2014**

**Ole Johnny Moen Tore Ness Helge Holm**

(sign) (sign) (sign)